ΠΕΡΙΕΧΟΜΕΝΑ
ΑΠΟΦΑΣΕΙΣ
Κήρυξη ως αναδασωτέας δημοτικής έκτασης
δασικού χαρακτήρα, η οποία αποτελεί δάσος
εμβαδού τριών στρεμμάτων και δεκατριών τετραγωνικών μέτρων (3,013 στρ.), στη θέση «Στάρ-
να - Βέρνα» περιφέρειας της Τοπικής Κοινότητας
Αγιάς, του Δήμου Πάργας, της Περιφερειακής
Ενότητας Πρέβεζας.
Τροποποίηση στο Ο.Τ. 73 του ρυμοτομικού σχεδίου Δωρίου του Δήμου Οιχαλίας σε εφαρμογή των
υπ’ αρ. 185/2014 και 186/2014 αποφάσεων του
Διοικητικού Πρωτοδικείου Καλαμάτας.
ΑΠΟΦΑΣΕΙΣ
Αριθμ. 24416
(1)
Κήρυξη ως αναδασωτέας δημοτικής έκτασης
δασικού χαρακτήρα, η οποία αποτελεί δάσος
εμβαδού τριών στρεμμάτων και δεκατριών τετραγωνικών μέτρων (3,013 στρ.), στη θέση
«Στάρνα - Βέρνα» περιφέρειας της Τοπικής Κοινότητας Αγιάς, του Δήμου Πάργας, της Περιφε-
ρειακής Ενότητας Πρέβεζας .
Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ
Έχοντας υπόψη:
1. Τις διατάξεις:
α) Του άρθρου 1 του ν. 2503/1997 «Διοίκηση, οργάνωση, στελέχωση της Περιφέρειας, ρύθμιση θεμάτων για
την Τοπική Αυτοδιοίκηση και άλλες διατάξεις» (Α΄ 107).
β) Του άρθρου 280 του ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοί-
κησης - Πρόγραμμα Καλλικράτης» (Α΄ 87).
γ) Του π.δ. 141/27-12-2010 «Οργανισμός της Αποκεντρωμένης Διοίκησης Ηπείρου - Δυτ. Μακεδονίας»
(Α΄ 234), όπως τροποποιήθηκε με το άρθρο 92 του
ν. 4446/2016 «Πτωχευτικός Κώδικας, Διοικητική Δικαιοσύνη, Τέλη Παράβολα, Οικειοθελής αποκάλυψη φο-
ρολογητέας ύλης παρελθόντων ετών, Ηλεκτρονικές συναλλαγές, Τροποποιήσεις του ν. 4270/2014 και λοιπές
διατάξεις» (Α΄ 240).
δ) Του ν. 2647/1998 «Μεταβίβαση αρμοδιοτήτων στις
Περιφέρειες και την Αυτοδιοίκηση και άλλες διατάξεις»
(Α΄ 237).
ε) Την παρ. 1 του άρθρου 28 του ν. 4325/2015 «Εκδημοκρατισμός της Διοίκησης - Καταπολέμηση Γραφειο-
κρατίας και Ηλεκτρονική Διακυβέρνηση, Αποκατάσταση
αδικιών και άλλες διατάξεις» (Α΄ 47).
στ) Τον ν. 3861/2010 «Ενίσχυση της διαφάνειας με την
υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο
διαδίκτυο "Πρόγραμμα Διαύγεια" και άλλες διατάξεις»
(Α΄ 112).
ζ) Την υπ’ αρ. 272961/26-4-1982 κοινή απόφαση των
Υπουργών Προεδρίας και Γεωργίας περί «αναμόρφωσης
συλλογικών οργάνων γνωμοδοτικής και αποφασιστικής
αρμοδιότητας του Υπ. Γεωργίας», όπως τροποποιήθηκε
και συμπληρώθηκε με την υπ’ αρ. 347624/21-10-1982
κοινή υπουργική απόφαση (Β΄ 841).
η) Την παρ. 1 του άρθρου 24 και την παρ. 3 του άρθρου
117 του Συντάγματος.
θ) Του ν. 998/1979 «Περί προστασίας δασών και δασικών εν γένει εκτάσεων της Χώρας» (Α΄ 289) και συγκε-
κριμένα το άρθρο 37, την παρ. 1 του άρθρου 38 και τις
παρ. 1 και 3 του άρθρου 41.
2. Τις υπ’ αρ. 160417/1180/8-7-1980 και 182447/3049/
24-09-1980 διαταγές του Υπουργείου Γεωργίας.
3. Την υπ’ αρ. 13912/15-5-2017 απόφαση του Υπουργού Εσωτερικών (Υ.Ο.Δ.Δ. 250), με την οποία διορίστηκε
Συντονιστής της Αποκεντρωμένης Διοίκησης Ηπείρου Δυτικής Μακεδονίας ο Μιχελάκης Βασίλειος του Πολυ-
κάρπου.
4. Την υπ’ αρ. 75532/02-06-2017 (ΑΔΑ:6ΕΥΧΟΡ1Γ-Λ10)
απόφαση «Αναπλήρωση Συντονιστή Αποκεντρωμένης
Διοίκησης Ηπείρου - Δυτικής Μακεδονίας.
5. Την υπ’ αρ. 83295/1-6-2018 απόφαση του Συντονιστή Α.Δ.Η. Δ.Μ. «Μεταβίβαση αρμοδιοτήτων και παροχή
εξουσιοδότησης υπογραφής διοικητικών πράξεων και
εγγράφων κ.λπ.» (Β΄ 2352).
6. Την υπ’ αρ. 20506/23-02-2021 αναφορά της Δ/νσης
Δασών Πρέβεζας, με την οποία προτείνεται η κήρυξη,
ως αναδασωτέας, της αναφερομένης στο θέμα έκτασης.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
29 Μαρτίου 2021
ΤΕΥΧΟΣ  ΤΕΤΑΡΤΟ
Αρ. Φύλλου 155
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 155/29.03.2021
7. Τη σύμφωνη γνώμη της Διεύθυνσης Συντονισμού
και Επιθεώρησης Δασών, αποφασίζουμε:
Κηρύσσουμε ως αναδασωτέα, με σκοπό να επανέλθει στην προτέρα της κατάσταση με φυσική ή τεχνητή
αναδάσωση, η δημοτική έκταση δασικού χαρακτήρα, η
οποία αποτελεί δάσος, εμβαδού τριών στρεμμάτων και
δεκατριών τετραγωνικών μέτρων (3,013 στρ.), στη θέση
«Στάρνα - Βέρνα» περιφέρειας της Τοπικής Κοινότητας
Αγιάς, του Δήμου Πάργας, της Περιφερειακής Ενότητας
Πρέβεζας, που αποψιλώθηκε παράνομα, με σκοπό την
διατήρηση του δασικού χαρακτήρα της, τον αποκλεισμό
της διάθεσής της για άλλη χρήση, την αποκατάσταση
με φυσική αναγέννηση της καταστραφείσας δασικής
βλάστησης καθώς και την εξασφάλιση της ισορροπίας
του φυσικού περιβάλλοντος.
Η έκταση απεικονίζεται στο συνημμένο τοπογραφικό
διάγραμμα, του Δασοπόνου Γεωργίου Μπαλάφα, υπαλλήλου της Διεύθυνσης Δασών Πρέβεζας, με κλίμακα 1:
2.000 το οποίο αποτελεί αναπόσπαστο μέρος της παρούσας απόφασης με στοιχεία κορυφών 1, 2, 3, 4, 5, 6,1
και όρια ως εξής:
Βόρεια : Με δημοτικό δάσος
Νότια : Με δημοτικό δάσος
Ανατολικά : Με δημοτικό δάσος
Δυτικά : Με δημοτικό δάσος
Η ανωτέρω έκταση που αποψιλώθηκε, προ της επέμβασης έφερε δασική βλάστηση πυκνότητας 90%, η
οποία καλυπτόταν από αείφυλλα πλατύφυλλα (πουρνάρια, φιλίκια και αγριελιές κ.λπ.) και αποτελεί δάσος που
εμπίπτει στις διατάξεις της παρ. 1 του άρθρου 3 του ν.
998/1979 «Περί προστασίας δασών και δασικών εν γένει
εκτάσεων της Χώρας» (Α΄ 289)».
Με την απόφαση αυτή δεν προκαλείται δαπάνη σε
βάρος του κρατικού προϋπολογισμού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 155/29.03.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 155/29.03.2021
Η απόφαση αυτή να δημοσιευθεί στην Εφημερίδα της
Κυβερνήσεως.
Ιωάννινα, 4 Μαρτίου 2021
Με εντολή Συντονιστή
Αποκεντρωμένης Διοίκησης
Ο Αναπληρωτής Προϊστάμενος της Γενικής
Διεύθυνσης Δασών και Αγροτικών Υποθέσεων
ΝΙΚΟΛΑΟΣ ΠΑΠΑΕΥΘΥΜΙΟΥ
I
Αριθμ. 300969/6055/2020
(2)
Τροποποίηση στο Ο.Τ. 73 του ρυμοτομικού σχεδίου Δωρίου του Δήμου Οιχαλίας σε εφαρμογή
των υπ’ αρ. 185/2014 και 186/2014 αποφάσεων
του Διοικητικού Πρωτοδικείου Καλαμάτας.
Ο ΠΕΡΙΦΕΡΕΙΑΡΧΗΣ ΠΕΛΟΠΟΝΝΗΣΟΥ
Έχοντας υπόψη:
1. Το άρθρο 186 του ν. 3852/2010 «Νέα αρχιτεκτονική
της Αυτοδιοίκησης και της Αποκεντρωμένης Διοίκησης Πρόγραμμα Καλλικράτης» (Α΄ 87).
2. Το π.δ. 131/2010 «Οργανισμός της Περιφέρειας Πελοποννήσου» (Α΄ 224).
3. Το ν.δ. 17-7-1923 (Α΄ 228).
4. Τον ν. 1337/1983 (Α΄ 33).
5. Το άρθρο 10 του ν. 3044/2002 (Α΄ 197).
6. Τα άρθρα 18 και 19 του π.δ. της 3-4-1929 «Περί Γενικού Οικοδομικού Κανονισμού» (Α΄ 155).
7. Την υπ’ αρ. 1/61 εγκύκλιο, καθώς και το τεύχος του
ΥΠΕΧΩΔΕ εγκύκλιος υπ’ αρ. 55/13-6-1988 «Οδηγίες και
προδιαγραφές για τροποποιήσεις και επεκτάσεις σχεδίων πόλεως».
8. Την υπ’ αρ. 29454/18/03 εγκύκλιο «Αρμοδιότητες Πολεοδομικού Σχεδιασμού», όπως και την υπ’ αρ.
18894/6/06 εγκύκλιο «Άσκηση αρμοδιοτήτων Πολεοδομικού Σχεδιασμού».
9. Τον Κώδικα Βασικής Πολεοδομικής Νομοθεσίας (Δ΄
580/1999) και ιδίως τα άρθρα 152, 154 και 160.
10. Το άρθρο 32 του ν. 4067/2012 «Νέος Οικοδομικός
Κανονισμός» (Α΄ 79).
11. Τον ν. 4759/2020 «Εκσυγχρονισμός της Χωροταξικής και Πολεοδομικής Νομοθεσίας και άλλες διατάξεις»,
όπως αυτός έχει τροποποιηθεί και ισχύει σήμερα και συγκεκριμένα το κεφάλαιο Η’ «Ρυμοτομικές Απαλλοτριώ-
σεις» (Α΄ 245) και ιδίως τα άρθρα 88 έως 93.
12. Το β.δ. της 2-6-1947 «Περί εγκρίσεως του πολεοδομικού σχεδίου Αετού -Δωρίου Μεσσηνίας» (Α΄ 145).
13. Το β.δ. της 6-8-1959 «Περί τροποποιήσεως του
ρυμοτομικού σχεδίου Δωρίου (Μεσσηνίας) και καθορισμού εφ’ ολοκλήρου του σχεδίου αυτού των όρων και
περιορισμών δομήσεως των οικοπέδων αυτού» (Α΄ 173).
14. Τις υπ’ αρ. 185/2014 και 186/2014 αποφάσεις του
Διοικητικού Πρωτοδικείου Καλαμάτας, με τις οποίες αποφασίσθηκε η άρση της απαλλοτρίωσης στις ιδιοκτησίες
Ηλία Δημ. Αλεξόπουλου και Ιωάννη Δημ. Αλεξόπουλου
αντίστοιχα.
15. Την από 23-2-2017 αίτηση των Αλεξόπουλο Ιωάννη και Αλεξόπουλο Ηλία στην ΥΔΟΜ Δήμου Οιχαλίας
δια του πρωτοκόλλου της ΥΔΟΜ του Δήμου Τριφυλίας,
συνοδευόμενη από σχετικό φάκελο.
16. Το υπ’ αρ. 523/196/17-5-2017 έγγραφο της ΥΔΟΜ
του Δήμου Τριφυλίας.
17. Το υπ’ αρ. 1522/463/21-11-2018 έγγραφο της
ΥΔΟΜ του Δήμου Τριφυλίας.
18. Το υπ’ αρ. 333867/6385/2018/28-2-2019 έγγραφό
μας.
19. Το υπ΄αρ. οικ. 1365/359/30-10-2019 έγγραφο της
ΥΔΟΜ του Δήμου Τριφυλίας.
20. Την εισήγηση της Προϊσταμένης Τμήματος Χωρικού Σχεδιασμού της Διεύθυνσης Περιβάλλοντος και
Χωρικού Σχεδιασμού της Περιφέρειας Πελοποννήσου
υπ’ αρ. 299978/5350/2019/7-2-2020, η οποία διαβιβάστηκε στο ΣΥΠΟΘΑ Α’ ΠΕ Μεσσηνίας με το υπ’ αρ.
291537/5181/2019/13-2-2020 έγγραφό μας.
21. Το υπ’ αρ. 5/4-9-2020 έγγραφο του ΣΥΠΟΘΑ Α ΠΕ
Μεσσηνίας.
22. Το υπ’ αρ. 215478/4252/18-9-2020 έγγραφό μας.
23. Το υπ’ αρ. 18/25-9-2020 έγγραφο του ΣΥΠΟΘΑ Α’
ΠΕ Μεσσηνίας, με το οποίο μας διαβιβάστηκε η ορθή
επανάληψη της ομόφωνα θετικής γνωμοδότησης 4/
ΠΡΑΚΤΙΚΟ 1/22-7-2020 του ΣΥΠΟΘΑ Α’ ΠΕ Μεσσηνίας.
24. Το υπ’ αρ. οικ. 238316/4767/6-10-2020 έγγραφό
μας.
25. Το υπ’ αρ. οικ. 281775/5678/19-11-2020 έγγραφό
μας.
26. Την υπ’ αρ. 10462/2-12-2020 βεβαίωση του Τεχνικού Τμήματος του Δήμου Οιχαλίας που αφορά τη μη
υποβολή ενστάσεων σε συνέχεια ανάρτησης του διαγράμματος τροποποίησης.
Και επειδή:
Α) Η Υπηρεσία αν και κατ’ αρχήν διαφωνεί με τις μειώσεις των Κοινωφελών Χώρων των εγκεκριμένων ρυ-
μοτομικών σχεδίων, είναι υποχρεωμένη να προωθήσει,
σε συμμόρφωση των υπ’ αρ. 185/2014 και 186/2014
αποφάσεων του Τριμελούς Διοικητικού Πρωτοδικείου
Καλαμάτας, την άρση της απαλλοτρίωσης που επιβλήθηκε με το β.δ. της 6-8-1959 (Α΄ 173) «περί τροποποιή-
σεως του ρυμοτομικού σχεδίου Δωρίου Μεσσηνίας και
καθορισμού εφ’ ολοκλήρου του σχεδίου αυτού των όρων
και περιορισμών δομήσεως των οικοπέδων αυτού», στα
ακίνητα των Ηλία Αλεξόπουλου και Ιωάννη Αλεξόπουλου τα οποία βρίσκονται στο Ο.Τ. 73 του ρυμοτομικού
σχεδίου Δωρίου Δήμου Οιχαλίας.
Β) Οι ιδιοκτήτες Ηλίας Αλεξόπουλος και Ιωάννης Αλεξόπουλος υπέβαλαν αίτημα άρσης απαλλοτρίωσης σε
εφαρμογή των υπ’ αρ. 185/2014 και 186/2014 αποφάσεων του Διοικητικού Πρωτοδικείου Καλαμάτας ακολου-
θώντας τη διαδικασία που προέβλεπε το άρθρο 32 του
ν. 4067/2012, όπως αυτό ίσχυε έως την ημερομηνία δημοσίευσης της παρ. 11 του νόμου της παρούσας.
Γ) Παρήλθε άπρακτη η προθεσμία που ορίζονταν στην
παρ. 13 στο διάστημα της οποίας όφειλε ο Δήμος Οιχαλίας να τηρήσει τις προβλεπόμενες διατάξεις, διατυπώσεις
και διαδικασίες δημοσιοποίησης της προτεινόμενης τροποποίησης του σχεδίου. Η διαδικασία πρέπει να προωθη-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 155/29.03.2021
θεί χωρίς τη γνώμη του. Η υπηρεσία μετά την ομόφωνα
θετική γνωμοδότηση του αρμόδιου ΣΥΠΟΘΑ Α’ της ΠΕ
Μεσσηνίας με το υπ’ αρ. οικ. 238316/4767/6-10-2020
έγγραφο απέστειλε στον Δήμο Οιχαλίας τοπογραφικό
διάγραμμα για να τηρηθεί η διαδικασία δημοσιοποίησης που προβλέπεται στο άρθρο 154 του Κ.Β.Π.Ν. Ο
αρμόδιος Δήμος απέστειλε την υπ’ αρ. 10462/2-12-2020
βεβαίωση περί μη υποβολής ενστάσεων.
Δ) Οι ιδιοκτησίες στις οποίες επέρχεται άρση βάσει της
παρ. 2β του άρθρου 20 του ν. 2508/1997, δεν υποχρεούνται σε εισφορά σε γη.
Ε) Η τροποποίηση μπορεί να θεωρηθεί σημειακή και
εντοπισμένη.
ΣΤ) Από την παρούσα απόφαση δεν προκαλείται δαπάνη σε βάρος του προϋπολογισμού της Περιφέρειας
Πελοποννήσου, αποφασίζει:
1. Την έγκριση της Τροποποίησης στο Ο.Τ. 73 του εγκεκριμένου ρυμοτομικού σχεδίου Δωρίου του Δήμου Οιχα-
λίας σε συμμόρφωση των υπ’ αρ. 185/2014 και 186/2014
αποφάσεων του Τριμελούς Διοικητικού Πρωτοδικείου
Καλαμάτας και συγκεκριμένα τον αποχαρακτηρισμό
τμήματος του ΟΤ 73 από χώρο «ΣΥΝΕΤΑΙΡΙΣΤΙΚΑ ΚΤΙΡΙΑ- ΖΩΑΓΟΡΑ» σε οικοδομήσιμο χώρο. Συγκεκριμένα
την αποδέσμευση του τμήματος του ΟΤ 73 που περιγράφεται από τις κορυφές 1.2.3.4.5.6.7.8.9.10.11.12.1 από
κοινωφελή χώρο «ΣΥΝΕΤΑΙΡΙΣΤΙΚΑ ΚΤΙΡΙΑ- ΖΩΑΓΟΡΑ»
και τη μετατροπή του σε οικοδομήσιμο χώρο με όρους
και περιορισμούς δόμησης, όπως προβλέπεται στο
β.δ. της 6-8-1959 (Α΄ 173) στον ΤΟΜΕΑ Β. Επιβάλλεται
δε στο πρόσωπο των οικοπέδων πρασιά πλάτους 4μ.
και στην επαφή του με τον υπόλοιπο Κοινωφελή Χώρο
τίθεται γραμμή ιδιοκτησίας.
Η πρόταση τροποποίησης απεικονίζεται στο από Ιανουάριο 2017 τοπογραφικό διάγραμμα κλίμακας 1:200
του Τοπογράφου Μηχανικού Αντωνίου Κουτρουμπή,
όπως αυτό ελέγχθηκε και θεωρήθηκε στις 29-10-2019
από την ΥΔΟΜ Τριφυλίας, υπογράφεται και συνοδεύει
την παρούσα.
2.1 Η απόφαση αυτή ισχύει από τη δημοσίευσή της
στην Εφημερίδα της Κυβερνήσεως.
2.2 Μετά τη δημοσίευσή της στο Φύλλο της Εφημερίδας της Κυβερνήσεως να αναρτηθεί στο διαδίκτυο και
να κοινοποιηθεί στον Δήμο Καλαμάτας.
2.3 Επιτρέπεται η υποβολή προσφυγής στον Συντονιστή της Αποκεντρωμένης Διοίκησης μέχρι συστάσεως
της αυτοτελούς υπηρεσίας Εποπτείας Οργ. Τοπικής Αυτοδιοίκησης (Ελεγκτής Νομιμότητας) μόνο για παράβα-
ση νόμου, σύμφωνα με το άρθρο 227 του ν. 3852/2010
(Α΄ 87) και σε προθεσμία δεκαπέντε (15) ημερών από
τη δημοσίευσή της στην Εφημερίδα της Κυβερνήσεως
ή την ανάρτησή της στο Διαδίκτυο.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 155/29.03.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 155/29.03.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 155/29.03.2021
Η απόφαση αυτή να δημοσιευθεί στην Εφημερίδα της Κυβερνήσεως.
Τρίπολη, 4 Μαρτίου 2021
Ο Περιφερειάρχης
ΠΑΝΑΓΙΩΤΗΣ ΝΙΚΑΣ

[Source: 20210400155.pdf | Tokens: 11554]